Dɣa ur yerĝi ara ad as-derr s wawal yemeɣ ɣer lĝib-is yeddem-d abiyi n myatalef yefkaas-t i mmi-s n Lidya, aqcic yefreḥ dayen kan akka meqqar yezmer ad yaɣ akk ayen i asyehwan yerna ad izux zdat tizyiwin-is, Lidya ččurentad wallen-is d imeṭṭawen mi twala ayen yexdem win tḥemmel, limmer mačči d lԑibad-nni yettԑeddin gar-asen tili ha-tt-an teḥka-as akk ayen i tt-yerḥan d wayen akk i yeḑran yid-s, tenṭeq ɣur-s s wudem inuɣnan: -Acu tebɣiḑ ak-d-iniɣ, mačči d yiwet i ԑeddan fell-i, msebbreɣ nekk d urgaz-iw, arnu ɣur-s baba yesmeḥ deg-i, mmi deg grebi-w, lukan mačči d yiwen umɣar id-aɣ-i-jemԑen ɣur-s ad as-i barek Rebbi tili ur ḥșiɣ ara amek ad teḑru yid-neɣ.